CELEX: 32008R1107
Language: da
Date: 2008-11-07 00:00:00
Title: Kommissionens forordning (EF) nr. 1107/2008 af 7. november 2008 om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV til den tekniske udvikling (EØS-relevant tekst)

8.11.2008   
            
            
               DA
            
            
               Den Europæiske Unions Tidende
            
            
               L 299/13
            
         
      KOMMISSIONENS FORORDNING (EF) Nr. 1107/2008
   af 7. november 2008
   om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV til den tekniske udvikling
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 2003/2003 af 13. oktober 2003 om gødninger (1), særlig artikel 31, stk. 1 og 3, og
   ud fra følgende betragtninger:
   
               (1)
            
            
               I henhold til artikel 3 i forordning (EF) nr. 2003/2003 må en gødning, der tilhører en af typerne i forordningens bilag I, og som opfylder forordningens bestemmelser, betegnes »EF-gødning«.
            
         
               (2)
            
            
               Både ammoniumsulfat og calciumnitrat (kalksalpeter) er anført som gødningstyper i bilag I til forordning (EF) nr. 2003/2003. Blandinger af disse to gødningstyper må dog ikke betegnes »EF-gødning«. Da blandinger af ammoniumsulfat og calciumnitrat (kalksalpeter) er blevet anvendt med held i to medlemsstater, bør sådanne blandinger anerkendes som »EF-gødninger«, således at de kan blive lettere tilgængelige for landmænd i hele Fællesskabet.
            
         
               (3)
            
            
               Mange af de primære gødningstyper, der indeholder kvælstof, og som er anført i bilag I, har tendens til at frigive deres kvælstof for hurtigt til, at afgrøderne kan udnytte det fuldt ud, og som følge heraf kan den overskydende kvælstof eventuelt skade miljøet.
            
         
               (4)
            
            
               Hvad angår de to EF-gødningstyper, der er anført i bilag I til forordning (EF) nr. 2003/2003, kan tilsætningen af dicyandiamid, som er et af en række stoffer, der er kendt som nitrifikationshæmmere, forhindre, at miljøet eventuelt skades. Andre EF-gødningstyper kan indeholde kvælstof i en anden form, over for hvilken nitrifikationshæmmerne ikke er effektive. For disse andre typer kan ureasehæmmerne give en tilfredsstillende løsning.
            
         
               (5)
            
            
               For at give bedre adgang til de agronomiske- og miljømæssige fordele ved nitrifikations- eller ureasehæmmere bør brugen af nitrifikations- eller ureasehæmmere tillades for de fleste typer kvælstofgødninger, og flere typer af hæmmere bør tillades.
            
         
               (6)
            
            
               En liste over tilladte nitrifikations- og ureasehæmmere bør derfor indføjes i bilag I til forordning (EF) nr. 2003/2003.
            
         
               (7)
            
            
               Bilag IV til forordning (EF) nr. 2003/2003 indeholder detaljerede beskrivelser af de analysemetoder, der skal anvendes til måling af næringsstofindholdet i EF-gødninger. Hvad angår jodkoncentrationen, er det nødvendigt at ændre disse beskrivelser for at få korrekte analyseværdier.
            
         
               (8)
            
            
               Forordning (EF) nr. 2003/2003 bør derfor ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra det i henhold til artikel 32 i forordning (EF) nr. 2003/2003 nedsatte udvalg —
            
         UDSTEDT FØLGENDE FORORDNING:
   Artikel 1
   1.   Bilag I til forordning (EF) nr. 2003/2003 ændres som angivet i bilag I til nærværende forordning.
   2.   Bilag IV til forordning (EF) nr. 2003/2003 ændres som angivet i bilag II til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2008.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EUT L 304 af 21.11.2003, s. 1.
   
      BILAG I
      I bilag I til forordning (EF) nr. 2003/2003 foretages følgende ændringer:
      
                  1)
               
               
                  i tabel A.1 affattes positionen for gødningstype 4 »ammoniumsulfat eller svovlsur ammoniak« således:
                  
                              »4
                           
                           
                              Ammoniumsulfat eller svovlsur ammoniak
                           
                           
                              Kemisk fremstillet produkt, der som hovedbestanddel indeholder ammoniumsulfat, evt. med op til 15 % calciumnitrat (kalksalpeter).
                           
                           
                              19,7 % N
                              Kvælstof bestemt som total kvælstof.
                              Maksimalt indhold af nitratkvælstof på 2,2 % N, hvis der er tilsat calciumnitrat (kalksalpeter).
                           
                           
                              Ved omsætning af varen i form af en blanding af ammoniumsulfat og calciumnitrat (kalksalpeter) skal betegnelsen omfatte ordlyden »med op til 15 % calciumnitrat (kalksalpeter)«.
                           
                           
                              Ammoniumkvælstof.
                              Total kvælstof, hvis der er tilsat calciumnitrat (kalksalpeter).«
                           
                        
            
                  2)
               
               
                  I tabel A.1 udgår oplysningerne om gødningstype 16 og 17 samt fodnote a. Type 18 bliver type 16.
               
            
                  3)
               
               
                  Som afsnit F indsættes følgende:
                  »F.   Nitrifikations- og ureasehæmmere
                  De nitrifikations- og ureasehæmmere, der opført i tabel F.1. og F.2. nedenfor, kan tilsættes de kvælstofgødningstyper, der er opført i afsnit A.1., B.1., B.2., B.3., C.1. og C.2. i bilag I, på følgende betingelser:
                  
                              1)
                           
                           
                              mindst 50 % af gødningens samlede kvælstofindhold består af de kvælstofformer, der er specificeret i kolonne 3
                           
                        
                              2)
                           
                           
                              de tilhører ikke de gødningstyper, der er anført i kolonne 4.
                           
                        Typebetegnelsen for gødninger, der er blevet tilsat en af de nitrifikationshæmmere, der er anført i tabel F.1., tilføjes følgende ordlyd: »med nitrifikationshæmmer ([nitrifikationshæmmerens typebetegnelse])«.
                  Typebetegnelsen for gødninger, der er blevet tilsat en af de ureasehæmmere, der er anført i tabel F.2., tilføjes følgende ordlyd: »med ureasehæmmer ([ureasehæmmerens typebetegnelse])«.
                  Teknisk information, så fyldestgørende som muligt, skal af den markedsføringsansvarlige påføres hver pakning, eller følgeseddel ved løsvarelevering. Informationen skal specielt indeholde oplysninger om brugsperiode og anvendelsesmængde i relation til den afgrøde, til hvilken gødningen skal anvendes.
                  Nye nitrifikationshæmmere eller ureasehæmmere kan tilføjes i henholdsvis tabel F.1 og F.2 efter evaluering af de tekniske dossierer, der indgives i henhold til de retningslinjer, der skal udarbejdes for disse forbindelser.
                  F.1.   Nitrifikationshæmmere
                  
                              Nr.
                           
                           
                              Nitrifikationshæmmerens typebetegnelse og sammensætning
                           
                           
                              Mindste og største hæmmerindhold som vægtprocent af den samlede mængde kvælstof, der forekommer som ammoniumkvælstof og ureasekvælstof
                           
                           
                              EF-gødningstyper, som hæmmeren ikke må bruges sammen med
                           
                           
                              Beskrivelse af nitrifikationshæmmere, som kan bruges i blandinger
                              Oplysninger om det tilladte blandingsforhold
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Dicyandiamid
                              Elincs-nr. 207-312-8
                           
                           
                              Minimum 2,25
                              Maksimum 4,5
                           
                           
                               
                           
                           
                               
                           
                        
                     
                  F.2.   Ureasehæmmere
                  
                              Nr.
                           
                           
                              Ureasehæmmerens typebetegnelse og sammensætning
                           
                           
                              Mindste og største hæmmerindhold som vægtprocent af den samlede mængde kvælstof, der forekommer som ureasekvælstof
                           
                           
                              EF-gødningstyper, som hæmmeren ikke må bruges sammen med
                           
                           
                              Beskrivelse af ureasehæmmere, som kan bruges i blandinger
                              Oplysninger om det tilladte blandingsforhold
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-butyl)thiophosphorsyretriamid (NBPT)
                              Elincs-nr. 435-740-7
                           
                           
                              Minimum 0,09
                              Maksimum 0,20«
                           
                           
                               
                           
                           
                               
                           
                        
            
   
      BILAG II
      I afsnit B i bilag IV til forordning (EF) nr. 2003/2003 foretages følgende ændringer:
      
                  1)
               
               
                  I anmærkningen til punkt 4.11 under metode 2.3.2 affattes andet, tredje og fjerde afsnit således:
                  »Der titreres med en 0,05 mol/l jodopløsning (I2) med en stivelsesopløsning som indikator.
                  1 ml 0,05 mol/l jodopløsning (I2) svarer til 0,01128 g SnCl2·2H2O.
                  Mindst 80 % af den samlede tinmængde, der er til stede i den således fremstillede opløsning, må findes på divalent form. Til titreringen skal der mindst anvendes 35 ml 0,05 mol/l jodopløsning (I2).«
               
            
                  2)
               
               
                  I anmærkningen til punkt 4.11 under metode 2.6.1 affattes andet, tredje og fjerde afsnit således:
                  »Der titreres med en 0,05 mol/l jodopløsning (I2) med en stivelsesopløsning som indikator.
                  1 ml 0,05 mol/l jodopløsning (I2) svarer til 0,01128 g SnCl2·2H2O.
                  Mindst 80 % af den samlede tinmængde, der er til stede i den således fremstillede opløsning, må findes på divalent form. Til titreringen skal der mindst anvendes 35 ml 0,05 mol/l jodopløsning (I2).«